După ce a revenit în circuitul mondial feminin de tenis, Simona Halep speră să poată reprezenta România la cea mai importantă competiție din acest an, Jocurile Olimpice.
Pentru a fi prezentă în competiția olimpică de la Paris, Simona Halep ar trebui să joace cel puțin două meciuri în Billie Jean King Cup și să fie clasată în Top 400 WTA, după Roland Garros.
Halep a acuzat însă dureri la umăr în primul meci de la revenire și ar putea absenta de la partida cu Ucraina, din Billie Jean King Cup, care va avea loc în aprilie.
Chiar dacă Simona nu se încadrează în cernțele olimpice, președintele Federației Române de Tenis, George Cosac, a precizat că va face demersurile necesare ca Simona Halep să participe la Jocurile Olimpice de la Paris, cu ajutorul unei invitații.